《东都父老望幸》
唐代·郑馥

鸾舆秦地久，羽卫洛阳空。彼土虽凭固，兹川乃得中。

龙颜觐白虽，鹤发仰清风。望幸诚逾邈，怀来意不穷。

昔因封泰岳，今伫蹑维嵩。天地心无异，神祇理亦同。

翠华翔渭北，玉检候关东。众愿其难阻，明君早勒功。

作者简介：世次不详。《全唐诗》收省试诗《东都父老望幸》1首，出《文苑英华》卷一八〇。